Document ID: /roh_data/filtered/fineweb-2-filterrobots_roh.jsonl.gz/43725

Ina resalva restia dentant tenor Flury: ins stoppia numnadamain anc evaluar per tge classas che las annunzias sajan. I possia vinavant esser ch’ins stoppia stritgar ina u l’autra purschida, sche las classas sajan memia pitschnas. Quai saja alura dentant en la cumpetenza da la direcziun, uschia Johannes Flury.
Tenor ina communicaziun dal directur Sven A.Kohler han ins entant schon 60 annunzias. Quai il stan venderdi mezdi. Ed el è persvas che ulteriuras seguan.
Iniziativa vegn retratga
Cunquai ch'il manaschi da l'institut a Ftan è ussa garantì, ils daners èn avant maun ed il dumber da scolars necessari è era ensemen, han ils iniziants era retratg lur iniziativa. Quai ha ina da las iniziantas, Barbla Conrad, confermà ad RTR.
RR novitads 11:30